Faragha.
Uliiacha kwenye mizani.
Vitu vingi vinaweza kupimwa kwa mizani.
Lakini vitu vingine haviwezi kupimwa.
Siamini chochote unachosema sasa.
Ni sawa ikiwa huamini.
Sijakuja hapa kukuelezea,
au kujitetea, Jodha.
Nimekuja kukwambia kwamba mfalme anaweza kupima
haki kwa usawa,
na sio zawadi iliyopeanwa na mtu.
Na unahisi kwamba kwa kunirudishia pete hii
utaonekana kuwa mkuu machoni mwangu.
Ondoa imani hiyo potofu.
Kwa sababu hata kama umezungumza ukweli au uongo,
katika matukio yote mawili, roho yangu imeumia.
Nimekosewa heshima.
Nitakwambia tena, Jodha.
Sijakuja hapa kubishana nawe.
Nimekuja kukurudishia hii.
Siihitaji.
Kwa hivyo acha nikukumbushe,
malkia amempa malkia wa nchi ya Moghul .
Tafadhali angalau mheshimu.
Ni sawa ikiwa huipendi.
Labda hauihitaji.
Lakini ni jukumu lako kuiweka.
Na najua vyema kwamba huwa unatimiza majukumu yako vyema.
Na kwa muda utakapokuwa hapa Agra,
pete hii itakuwa yako.
Jodha, natamani ningekwambia kilicho akilini mwangu.
Natamani dawa ya daktari ifanye kazi kwako haraka.
Na nipate hakikisho kwamba umetakasika na kuwa safi.
Basi sitamwacha mwenye hatia.
Mungu ndiye ajuaye kinachoendelea akilini mwake.
Siwezi kukwambia lakini ningeweza, ningekwambia
kwamba ikiwa unasema ukweli,
hata mimi sio mwongo.
Mtukufu Malkia ametangaza sherehe ya Jodha.
Mpishi, kumbuka kwamba vyakula bora zaidi vinapaswa kupikwa.
Na peremende inayopendwa zaidi na mfalme inapaswa kutengenezwa kwa hakika.
Ifanye iwe nzito.
Simamisha kazi yote.
Kwanzia sasa, nitasimamia kazi yote ya jikoni.
Kuna tatizo gani, Malkia Salima?
Unaonekana kuwa na wasiwasi.
Kuna mtu yeyote alifanya makosa kuhusu chakula cha Rahim?
Hapana, Maham Anga.
Nataka chochote kitakachoandaliwa Jodha kwanzia sasa,
sitakionja kwanza pekee,
ila kinapaswa kupikwa mbele yangu.
Nisamehe, Salima. Ni nini cha kipekee kuhusu chakula cha Jodha?
Nisamehe, Maham Anga.
Wewe ndiye waziri mkuu na pia mama mkubwa wa mfalme.
Lakini nitakachokwambia ni kwamba, chochote ninachokifanya,
ni kwa manufaa ya mume wangu,
mfalme wa nchi hii.
Salima ananificha nini?
Maham Anga. Natumai hukuchukulia vibaya nilichokisema.
Hapana. La hasha, Salima.
Nitakuunga mkono kwa chochote utakachofanya
ili kumboresha mfalme.
Kwanzia leo na hivi sasa,
jiko la mfalme litasimamiwa na Salima.
Niruhusu.
Kuna jambo lingine.
Ni watu walioteuliwa pekee,
wanapaswa kuingia jikoni.
Hakuna mtu mwingine anaruhusiwa kuingia hapa,
au kuwa hapa.
Kama unavyoamuru.
Mwanamke huyo anaonekana kuwa mwerevu sana.
Maham Anga!
Waziri, kwa nini unachunguza jikoni kwa makini?
Maham Anga!
Mimi ndiye waziri mkuu wa ufalme wa Mughul.
Nachunguza mahali
ambapo kunaweza kuwa na tatizo.
Tatizo la aina gani, bibi?
Resham. Sielewi chochote.
Salima ananificha nini?
Jalal haniambii chochote.
Nilienda kufanya hija na kila kitu kikaharibika hapa.
Sielewi chochote.
Resham, Jalal akigundua
kwamba mtoto aliye tumboni mwa Jodha ni wa mtu mwingine...
Kwa nini alidanganya mbele ya malkia kwamba mtoto huyo ni wake?
Nina uhakika Jalal hatafuti kisababu cha kumweka Jodha Agra.
Basi ni kwa nini?
Na kwa upande mwingine, Salima,
amechukua usukani kwenye jiko la mfalme chini ya usimamizi wake.
Anachunga chakula cha Jodha.
Kunaweza kuwa na tatizo gani?
Jalal anajificha kutoka kwangu.
Kwa nini Salima anafanya hivi?
Kuna tatizo fulani.
Karibu ndani.
Hujambo, daktari.
Nilikuwa na jambo muhimu la kuzungumzia.
Keti kwa muda mfupi. Natengeneza dawa.
Hata hivyo, ni nini kimekuleta hapa?
Wewe ni mgonjwa?
Kwa kweli, nina ujuzi mzuri kuhusu dawa.
Mitishamba michache ya kutengeneza dawa imeisha.
Nilikuwa nataka kununua vitu hivyo kutoka kwako.
Vitu vipi?
Nahitaji vitu vinne.
Sharubati iliyokomaa ya ndizi.
Unga wa kakoon.
Casiro Sid Avle.
Na Lau Bhasm.
Tafadhali nisamehe, bibi.
Angalia. Ni kazi yangu kupeana dawa.
Lakini ni muhimu kwangu kujua,
ni kwa nini unahitaji mitishamba hii minne hasa.
Jitihada ya kuinyakua dawa hii kutoka kwangu,
inaonyesha kwamba wewe ni mhalifu, bibi.
Kuvalia shela mbele ya mwanamke kunathibitisha kwamba kuna siri
unayonificha.
Na zaidi ya dawa, ni muhimu kwangu kujua,
wewe ni nani.
Salima Begum yuko wapi?
Alikuwa hapa.
Sijui yuko wapi sasa hivi.
Mtumie ujumbe kwamba nataka kumwona mara moja.
Nitamsubiri kwenye kliniki.
Ndiyo.
Unaendeleaje, Jodha Begum Sa?
Jodha Begum Sa?
Unasema nini, wifi Javeda?
Angalia.
Ulisahau lugha yako punde tu ulipokuja Agra.
Bado sijaweza kuisahau lugha ya Amer.
Kwa mfano, yeye ni Moti Sa.
Mama mkwe ni Maham Sa.
Mimi ni wifi Sa.
Na wewe ni Begum Sa.
Na aliye tumboni mwako ni Mwana Mfalme wa Mughul Sa.
Javeda, kila unapokuja,
huwa unanichangamsha.
Sasa sijajifunza lugha yako vizuri.
Sijaelewa ulichosema.
Lakini nimependa ulichosema.
Napenda kila kitu unachosema kwa kuwa wewe ni mtu mzuri.
Mjakazi, mpe Jodha Begum wetu lozi nyingi na fistiki.
Hujambo, Salima.
Njoo, keti.
Umesikia alichokisema Javeda Sa?
Huwa ananichekesha kila anapokuja.
Ni nini kimetendeka, Jodha?
Baada ya masaa manne, ikiwa Malkia Jodha atatapika uowevu wa rangi ya samawati,
unaweza kuwa na uhakika kwamba hana ujauzito.
Shika, Jodha. Kunywa maji. Kunywa maji.
Daktari alisema ukweli. Jodha ametapika uowevu wa rangi ya samawati.
Inamaanisha Jodha hana ujauzito.
Daktari ameenda wapi?
Alipaswa kuwa hapa.
Anaweza kwenda wapi? Yuko karibu.
Subiri. Funga mlango.
Hapaswi kutoroka hapa.
Ranthambore, Mewar, Marwar na Boondi.
Lazima tuteke kila mojawapo ya maeneo haya, ili
tuweze kupata njia ya kwenda Deccan.
Ikiwa tutahitajika kukuza mamlaka ya Mughul kote Hindustan,
tunapaswa kuteka maeneo yote ya Rajvanshi.
Inaweza kutendeka kwa urafiki au vita.
Kwa nini muda hausongi?
Nataka kujua iki dawa ya daktari imefanya kazi kwa Jodha au la.
Mfalme na atawale siku zote.
Malkia Salima Sultani anataka kukuona mara moja.
Ana ruhusa.
Faragha.
Adgah, hakuna anayepaswa kuingia humu ndani
bila ruhusa yangu.
Ndiyo Mtukufu Mfalme.
Niambie, Salima.
Niambie. Kuna habari gani?
Dawa ya daktari imefanya kazi kwa Jodha?
Daktari alisema ukweli, mfalme.
Jodha ametapika rangi ya samawati.
Ametakata na ni safi, mfalme.
Hana ujauzito.
Ulisema ukweli, Salima Begum.
Wakati mwingine, ukweli unatisha kuliko uwongo.
Ni zaidi ya tulivyotazamia.
Nakushukuru kwa kuwa katika hali hii ngumu,
ulinipa ushauri bora zaidi.
Na uliniunga mkono.
Hata daktari alifanya kadri ya uwezo wake kutusaidia.
Tafadhali mpe hii kwa niaba yangu.
Sasa swali ni, ni nani amenifanyia mzaha?
Ni nani amemfanyia Jodha Begum mzaha huu mbaya?
Salamu kwa mfalme kutoka Hakima.
Hakuna muda wa kutosha sasa.
Maisha yangu yako hatarini.
Hivyo basi, kabla nife, nataka kukwambia kuwa mtu
anayempa Malkia Jodha dawa ya mitishamba,
ni mwanamke anayevaa buibui.
Umempata?
Leo tukiondoka bila kumuua daktari,
basi elewa kwamba tutaangamia.
Sikuweza kuuona uso wake,
lakini amevaa bangili ya kijani kibichi,
na uzi wa kidini umefungwa mkononi mwake.
Pia amevalia vikuku vinavyotoa sauti.
Tazama pale.
Ndiye yule.
Daktari. Uko wapi?
Angalia, mfalme amekutumia mkufu wa lulu
kwa kuwa amefurahishwa sana na ujuzi wako.
Ah Mungu!
Ah Mungu, njama kubwa kweli!
Lakini mfalme, ikiwa malkia Jodha sio mjamzito,
kwa nini husimamishi sherehe hii?
Kwa sababu sitaki agundue, Adgah.
Adgah, nataka kumtangaza mtu huyo
hadharani, aliyefanya uhalifu mkubwa hivi.
Umesema ukweli, bwana.
Ikiwa hatutakuwa wakali,
basi njama kama hizi zitaongezeka siku baada ya nyingine.
Nimefurahi kuwa dawa ya daktari ilifanya kazi,
na Malkia Jodha amejulikana kuwa safi.
Tabia yake ni safi.
Na mimi...
Mtukufu Mfalme!
Ni nini kimetendeka, Salima? Kwa nini unapumua kwa nguvu?
-Mfalme, daktari...ame... -Ni nini kimemtendekea?
Ameuawa, mfalme.
Nilienda kumpa zawadi yako,
na nilimwona amelala sakafuni akiwa amekufa,
kwenye kliniki, Mtukufu Mfalme.
Ameuawa kikatili, bwana.
Yeye aliyeyaokoa maisha ya watu wengine maishani mwake,
aliuawa kikatili.
Yeyote aliyefanya ukatili huu, Adgah,
adhabu yake ni kifo.
Ichukue maiti yake kupitia njia ya siri,
na umfanyie mazishi ya heshima.
Na familia yake inapaswa kutunzwa vyema.
Baada ya usalama wote tulionao kwenye kasri,
mtu aliwezaje kufanya ukatili huu?
Nataka maelezo kuhusu jambo hili.
Nataka kujua mtu huyo ni nani,
na nia yake ya kufanya hivi ni ipi.
Subiri.
Kwa nini kuna matope kwenye kucha za daktari?
Alifanya nini na matope?
Mwondoe.
Kwa nini ulimkagua daktari kwa makini, Mtukufu Mfalme?
Nitakwambia.
Daktari alikuwa na matope kwenye vidole vyake.
Kuna haja gani kuwa na matope kwenye kliniki?
Nilikuwa na shaka lakini sasa nina uhakika,
labda alipata kidokezo cha kifo chake,
na kwa hiyo ameacha vidokezo.
Tafadhali nisomee.
Salamu kwa mfalme kutoka kwa daktari.
Hakuna muda wa kutosha sasa, mfalme.
Maisha yangu yako hatarini.
Hivyo basi, kabla nife, nataka kukwambia kwamba,
mtu anayempa Malkia Jodha dawa ya mitishamba,
ni mwanamke anayevaa buibui,
na yuko katika kasri hili.
Labda aliishiwa,
na kwa hivyo alikuja kuchukua dawa kutoka kwangu.
Sikuweza kuuona uso wake lakini yeye huvalia bangili ya kijani kibichi,
na uzi wa kidini umefungwa mkononi mwake.
Pia amevalia vikuku vinavyopiga kelele.
Yeye ndiye
aliyempa Malkia Jodha dawa hizo,
zinazoweza kuharibu uhusiano wenu.
Nilitaka kumjulisha Malkia Salima Sultani kuhusu jambo hili.
Ni mtu yule yule, mfalme,
niliyemwona jikoni.
Sikuweza kuuona uso wake lakini ndiyo,
niliuona mgongo wake,
na hata kwa wakati huo, alikuwa amevalia vikuku.
Ni sauti ya vikuku vyake iliyonifanya kumakinika.
Lazima iwe mwanamke huyo huyo.
Inaeleweka ni kwa nini daktari aliuawa.
Mwanamke aliyevalia buibui aliyempa
Malkia Jodha mitishamba amemuua.
Labda daktari alimtambua.
Na hakutaka daktari atueleze jambo hili.
Lakini inastaajabisha!
Hata katika kifo chake, daktari alitimiza uaminifu wake kwetu.
Alitupa kidokezo na kutwambia kuhusu mwanamke huyo.
Hili linaonyesha dhahiri jinsi mauaji yalivyofanywa,
bila kujulikana na walinzi wa usalama.
Kwa sababu mtu huyo yuko katika kasri hili.
Na anayetaka
kunitenganisha na Malkia Jodha.
Anayetaka nimuue Jodha kwa kudhani ana hatia!
Au aondoke Agra kwa kukosewa heshima.
Lazima tujihadhari, Salima.
Lazima tumpate mwanamke huyo anayevalia bangili ya kijani kibichi,
na aliye na uzi wa kidini mkononi mwake.
Sitaki awe na shaka kwamba tumemtambua.
Kumbuka, hujashuhudia au kusikia chochote kilichotendeka hapa.
Ndiyo, bwana.
Bwana, ukisema, basi shere ya leo...
Hakika sherehe itatendeka, Adgah.
Sitaki muuaji ajue kwamba tumepata vidokezo kumhusu.
Kila mtu atakuwepo kwenye sherehe.
Na katikati ya watu wote, itakuwa rahisi kumtafuta.
Kwa kuwa Malkia Jodha sio mjamzito, sherehe hii haina maana yoyote.
Lakini ikiwa tunataka kumkamata muuaji huyo,
basi ni lazima tuhudhurie sherehe hii.
Bwana, amri yako ilitekelezwa.
Daktari ameuawa.
Lakini ilikuwa vigumu kuitupa maiti yake.
Tulikuwa na wasiwasi kwamba walinzi watatutambua.
Ndiyo. Hakuna mtu ambaye angegundua.
Na hakuna mtu anayepaswa kujua kuhusu jambo hili.
Ni muda mfupi tu hadi sherehe itakapofanyika leo.
Mwanamke huyo atafanya kazi yake wakati wa sherehe na kisha,
wasiwasi wetu utaisha.
Nendeni.
Umesikia, mama?
Munim Khan amemfukuza Abu Malik kutoka Kabul.
Kwa hivyo kwa nini unafurahia jambo hilo?
Kwa sababu Jalal ameamua kumfanya Munim Khan waziri.
Sasa tutakuwa na nguvu mikononi mwetu, mama.
Naweza kujua ni vipi?
Waziri wa biashara na usalama, Bhadur Khan,
ni kibaraka mikononi mwako.
Na Munim Khan ni kitunda changu.
Sasa nguvu yetu itaongezeka kwa kasi, mama.
Hayo yote ni sawa, Adham.
Lakini nakosa kuelewa jambo moja.
Jalal anamfanya kila mtu afanikiwe,
lakini ikiwa kuna mtu mwenye uhusiano wa karibu na Jalal, basi
ni Adgah Khan.
Nina wasiwasi kwamba Jalal anaweza kumpa cheo cha Waziri Mkuu.
Niamini, mama.
Sitaruhusu Adgah Khan awe Waziri Mkuu kamwe.
Na sitaki Adgah Khan apate cheo kikubwa hivyo, Adham.
Mtu mwenye busara ni anayerekebisha mashua yake kabla ya tufani kukaribia.
Mungu apishe mbali! Ikiwa Jalal atafanya uamuzi
wa kumpa Adgah Khan cheo cha waziri mkuu,
basi lazima tuamue leo tutakachofanya wakati huo.
Tutafikiria kuhusu Adgah Khan baadaye.
Lakini niambie umefikiria nini
kuhusu mrithi wa ufalme wa Mughal?
Sasa ikiwa atakuwa mrithi ufalme wa Mughal
au yatima, itatambulika baada
-ya kuona uso wa mtoto, Adham. -Unamaanisha nini?
Namaanisha kwa mara ya kwanza, kuna jambo linaendelea katika kasri hili,
Adham, ambalo silijui wala kulielewa.
Maham Anga!
Ni hivyo, mama.
Haiwezekani kuwa,
Jalal hajui mambo yanayoendelea kwenye harimu.
Kweli. Jalal anajua kila kitu.
Jalal pia amebishana na Malkia Jodha kuhusu jambo hili,
lakini hata hivyo, anaonyesha furaha yake
ya kuwa baba katika sherehe hii hadharani.
Sielewi ni kwa nini!
Kuna nini cha kuelewa hapo, mama?
Jalal unayempenda zaidi,
amepofushwa na penzi lake kwa Malkia Jodha.
Ameweka pazia,
mbele yake, mama.
Anapuuza kasoro zote za Malkia Jodha.
Hili litaendelea kwa muda gani, Adham?
Siku moja au nyingine, kila kitu kitakuwa dhahiri.
Na kashfa itakayotendeka, basi
nakuhakikishia kwamba mimi na wewe tutafurahia kuitazama.
Kwa sasa, tunaweza kufanya jambo moja?
Twende tukashuhudie sherehe bandia.
Twende.
Una uhakika kwamba atafanya hivi?
Ni nani anayemjua Malkia Ruqaiya zaidi yangu, Resham Khan?
Kunapokuwa na sherehe ya kipekee,
na yeye sio muhimu katika sherehe hiyo, basi yeye huwa mgonjwa haraka.
Wakati mwingine, ni homa na wakati mwingine vijisababu vingine.
Hakuna anayeelewa akiwa na vijisababu hivi?
Hujui ujuzi wa Malkia Ruqaiya wa kuigiza, Resham Khan.
Mwili wake huwa na joto jingi,
na hakuna mojawapo wa madaktari bora zaidi anaweza kugundua
kwamba yuko sawa.
Hoshiyar!
Ndiye huyo!
Sasa, subiri na ufurahie.
Amuru, Mtukufu Malkia.
Vazi langu la sherehe liko tayari?
Ndiyo, liko tayari.
Nionyeshe.
Ndiyo, bibi.
Shika, bibi.
Nitavaa hii? Una wazimu?
La hasha, malkia. Najua kwamba hutahudhuria sherehe.
Naweza kugusa paji lako la uso ili kukagua joto lako la mwili?
Usisahau cheo chako, Hoshiyar.
Nenda ukaniletee mavazi bora zaidi.
Nitajichagulia.
Leo hata nikitaka, sitakuwa mgonjwa.
Kwa sababu mimi ndiye malkia anayependwa zaidi na Jalal.
Na sherehe hii...
Sherehe hii ni ya Jalal wangu.
Na matambiko yoyote nitakayohitajika kufanya,
hakika nitafanya.
Leo, nitajipamba ili nipendeze zaidi kwa ajili ya Jalal.
Kuna tatizo gani nikitaka kujua,
ikiwa Jodha amefanya mapenzi na mtu yeyote huko Amer mbele yangu?
Sina ushahidi wowote utakaothibitisha,
ikiwa amefanya mapenzi au la.
Jodha, sijakuja hapa kukufanya uamini chochote wala
kukupa maelezo yoyote.
Nimekuja kukwambia,
kwamba mfalme hupima haki kwa uzito wa mizani,
na sio zawadi ya mtu.
Ni nini kimetendeka, Jodha?
Una wasiwasi tena?
Unahisi kichefuchefu?
Ndiyo, Moti, nahisi wasiwasi sana.
Sina haja kabisa ya kujihusisha na sherehe hii.
Sahau yote yaliyotendeka, Jodha.
Fikiria kwamba,
utajifungua mrithi wa ufalme wa Moghul.
Malkia Jodha, mfalme yuko hapa kukuona.
Twendeni.
Kwa mara nyingine tena, amekuja kunikasirisha zaidi.
Kuuliza swali kuhusu ubikira wangu.
Nimefurahi kwamba wewe ni bikira, Jodha.
Lakini nisamehe kwa kuwa siwezi kukwambia sasa hivi,
kuwa huna ujauzito.
Kwa sababu mimi ni mdhaifu kiasi cha kwamba siwezi kukwambia
ukweli kwa sasa.
Njoo, Jodha. Nimekuja kukupeleka kwenye sherehe.
Nimefurahi kwamba umevaa pete hii na kunipa heshima hiyo.
Sijavaa pete hii ili kukufurahisha.
Badala yake, nimeivaa ili
mama asihisi vibaya.
Kusema kweli, nilikuwa nashangaa,
kwa nini napaswa kuvaa pete uliyopeana.
Kwa nini nijihusishe na sherehe hii,
ambayo hainivutii?
Lazima nifanye kila kitu kwa udhaifu.
Jodha, mimi pia ni mdhaifu kiasi kwamba ni lazima nifanye haya yote.
Lakini nifanyeje?
Wewe ni mke wangu.
Ikiwa umemaliza malalamiko yako, tunaweza kuondoka?
Njoo.
Nataka kukuelezea jambo moja kwa uwazi.
Baada ya mtoto huyu kuzaliwa, nitamkabithi kwako
na kuondoka.
Nitakwambia vipi, Jodha,
kwamba wewe si mjamzito?
Usinikodolee macho hivi.
Sitaki kumsababishia mtoto huyu asiye na hatia madhara.
Lakini nimejishawishi kwamba baada ya mtoto huyu kuzaliwa,
nitaondoka Agra.
Hata kama utaniua kwa kufanya hivyo.
Salim.
Nimeamua kwamba tukipata mwana, nitamwita Salim.
Jina la kaburi la Sheikh Salim Chishti.
Na ikiwa ni msichana, nitamwita
Khanam Sultani.
Hujambo, mama.
Lazima niseme, Ruqaiya. Unapendeza sana.
Asante, mama.
Nitakwambia vipi, mama,
kwamba mara nyingi, mtu lazima aupambe uso wake mara kwa mara,
ili uchungu ulio ndani usionekane usoni.
Una furaha sana, sivyo?
Kwa nini usiwe na furaha?
Hata hivyo, ndoto zako za kuwa baba zimetimizwa.
Lakini lazima nilipe dhamana kwa hilo,
kwa heshima yangu.
Nitakwambia vipi, Jodha,
kwamba hata kwa wakati huu, ndoto yangu haitatimizwa?
Nitakwambia vipi?
Nitakwambia vipi kwamba nilikuwa nimefikiria majina haya,
wakati ambao Ruqaiya alikuwa mjamzito? Najuta,
kwamba kwa mara nyingine tena, majina haya yatasalia akilini mwangu.
Lakini mbele ya ulimwengu, nitalazimika kuwa na furaha,
na kusherehekea kwa sababu nitakuwa baba.
Sikiza.
Hujambo.
Wewe ni nani?
Mamangu ni mtumishi hapa. Niamuru.
Niletee sharubati.
Ndiyo, bwana.
Asante.
Ni vizuri kuwa Mungu alitimiza mapenzi ya mfalme.
Unafikiria nini? Mtoto ambaye hajazaliwa atafanana
na mfalme au na Malkia Jodha?
Nahisi atafanana na mfalme.
Maham Anga! Tutajua baada ya muda mtoto atafanana na nani.
Kama Malkia Jodha au kama babake wa kweli,
ambaye kwa sasa silijui jina lake wala mfalme halijui.
Unajihisi mwenye hatia kwa sababu ya ulichofanya?
La hasha.
Ni muhimu kwangu kuwa nitakuwa baba.
Sijali unachofikiria kunihusu.
Wewe sio binadamu, sivyo?
Mtu akiishi siku nyingi na wanyama,
wao pia hupata upendo na mapenzi akilini mwao.
Lakini huna hisia zozote.
Wewe ni mtawala wa mabavu,
anayemtaka mrithi wa ufalme wake. Hilo tu.
Kwa hivyo itakuwaje ukivunja ahadi yako kwa hilo
au kutomheshimu mtu na kinyume na mapenzi ya mtu, kuwa...
Acha nikweleze jambo moja, Jodha.
Kilichotendeka hakikuwa kinyume na mapenzi yako, nilipata ridhaa yako.
Ikiwa unakumbuka,
usiku huo wa msimu wa baridi,
nilipokuja kwako,
ulipenda kujamiiana kwetu na kukugusa kwangu.
Unaweza kusema kuwa unanichukia,
lakini usiku huo, wewe ndiye uliyeniita kwako.
Huo ni uwongo.
Unastaajabisha, Jodha!
Hukumbuki kilichotendeka usiku huo,
na ninapokwambia, hukubali aidha.
Kusema kweli,
wewe ndiye uliyenikumbatia na kufanya mapenzi nami.
Huo ni uwongo! Uwongo!
Siamini chochote unachosema.
Sikilizeni.
Mfalme wa Hindi, Jalaluddin Mohammad,
na Malkia Jodha wanawasili.
Mungu awabariki nyote wawili!
Mungu na awanyunyizie baraka zake na
neema, Mtukufu Mfalme.
Amina.
Hongera, Mtukufu Mfalme.
Nilidhani kwamba nyote wawili hamtaweza kuwa na uhusiano mwema.
Lakini mapenzi yako yaliyofichika yamefichuka hadharani.
Malkia, inakuumiza sana, sivyo?
Siwezi kukwambia, ikiwa haya ni machozi ya uchungu,
au machozi ya furaha.
Sikuweza kuwa mama.
Hilo litanihuzunisha kwa maisha yangu yote.
Lakini nina furaha kwamba Mtukufu Mfalme,
ameweza kupata furaha hii kupitia kwa Malkia Jodha.
Hii ni desturi, Malkia Jodha.
Kunywa maziwa haya ya zafarani.
Hapana, Malkia Ruqaiya.
Huhitaji kuonja.
Nakuamini kwamba utamchukulia mtoto wangu kama wako.
Shika, kunywa.
Sielewi, Malkia Jodha, nilichosikia
kukuhusu ni kweli au ninachokiona leo ni kweli?
Mtukufu Mfalme, pamoja na Malkia Jodha,
tafadhali simameni chini ya vazi hili takatifu.
Malkia Ruqaiya, shika mwisho wa upande mmoja wa vazi hili.
Yalikuwa mapenzi yangu,
kwamba ningekupa kifungua mimba, Mtukufu Mfalme.
Lakini hilo halikutendeka.
Lakini nitampa mtoto wako wa kwanza baraka ya kwanza, Mtukufu Mfalme.
Hongera.
Hapana, Jalal. Wewe nenda.
Leo, unahitajika huko zaidi na sio hapa.
Kwenye sherehe.
Nenda.
Sio kama mfalme tu, lakini unachofanyia wanadamu,
ni watu wachache pekee wanaoweza kufanya hivyo, Mtukufu Mfalme.
Labda hakuna atakayejua, lakini hata baada
ya ndoto yako kubwa kuvunjika, jinsi
ulivyotetea ukweli na jukumu kwa ujasiri,
hisia hii inakutenga kutokana na ulimwengu.
Leo, lazima nigundue mtu huyo,
aliyejaribu kumharibia Malkia Jodha sifa.
Mtu huyo anaweza kuwa nani? Ikiwa mtu huyo ni mmoja wa
kasri hili, anapaswa kuwa katika sherehe hii.
Mjakazi huyo anapaswa kuletwa kwangu mara moja.
Unataka chochote unachopenda.
Hii ndiyo tabia yako, sivyo?
Yeye ni mjakazi tu na wewe ni mfalme.
Utafanya chochote utakacho.
Malkia Jodha, namhitaji kwa kazi fulani.
Kama ulivyonihitaji.
Sitaki kukuelezea kuhusu chochote.
Nenda.
Niliona bangili mkononi mwako.
Sasa niambie uzi huo uko wapi.
Nisamehe, bwana. Lakini sina uzi wowote mikononi mwangu.
Unaona.
Ukidanganya, utakatwa kichwa,
na kichwa chako kitatupwa.
Niambie. Uzi huo uko wapi?
Bwana, mimi ni mjakazi. Bangili hizi za thamani zinaweza kuwa zangu vipi?
Hizi sio zangu.
Basi bangili hizi ni za nani?
Bwana, ni za Bakshi Banu.
Nilimpamba jioni ya leo.
Kwa kufurahishwa na kazi yangu, jioni ya leo Bakshi Banu
alinipa bangili hizi, Mtukufu Mfalme.
Nipe bangili hizi.
Tuma ujumbe mara moja kwa
Bakshi Banu kuwa nataka kumwona.
Kama usemavyo, Mtukufu Mfalme.
Ah Mungu!
Kwa nini wanajeshi wanampeleka Bakshi Banu kwenye chumba cha Jalal?
Kaka.
Umeniita?
Wewe ndiye uliyempa Malkia Jodha shira, sivyo?
Ninachojuta ni kwamba,
mwenye hatia ni mtu ambaye,
iwapo malaika wangekuja na kuniambia, singewaamini.
-Kaka, nisamehe. -Hapana.
Hakuna ufafanuzi.
Kama ningelikuwa na moyo, leo ungevunjika.
Dadangu ambaye singestahimili kumwona na machozi,
alitaka kuniumiza.
Ulijua vyema, Bakshi, kwamba
sikufanya mapenzi na Malkia Jodha.
Katika hali hiyo, habari
za ujauzito wake ziliniumiza sana.
Hukufikiria kuhusu hilo hata mara moja?
Na ulitaka nimuue au
kumwondoa maishani mwangu au kutoka Agra, sivyo?
Kwa nini chuki hii, Bakshi? Kwa nini chuki nyingi hivi?
Kiasi cha kwamba ulikuwa tayari kumuumiza kakako.
Unajua?
Kwa sababu yako, ilinilazimu kukabiliana na chuki ya Malkia Jodha.
Alidhani kwamba bila ridhaa yake, nilimgusa,
na kumbaka.
Alilazimika kukabiliana na tuhuma yangu kuwa,
sikufanya mapenzi naye, alipata ujauzito vipi?
Sasa niambie. Niambie. Nitamjulisha vipi,
kwamba hatakuwa mama?
Nitamwambia vipi kuwa dadangu alikuwa anampa
dawa ambayo ingemharibia
sifa mbele ya watu wake?
Nitamwambia vipi?
Kwamba dadangu anataka kumharibia sifa.
Unajua, Bakshi, hadi kufikia leo,
sijaamini hata kivuli changu.
Lakini leo kwa mara ya kwanza, nilimwamini Malkia Jodha.
Sasa niambie? Eh?
Niambie. Kwa nini ulifanya hivyo?
Niambie. Niambie. Kwa nini ulifanya hivyo?
Kwa sababi labda yeye ni Binti Mfalme wa Hindu?
Au kuna sababu nyingine?
Niambie. Kuna sababu gani ambayo
ulikuwa tayari kuthibitisha mwanamke bikra ni mzinifu?
Ulijua vyema, Bakshi kwamba ilikuwa
ndoto yangu kuwa baba.
Hukufikiria hata mara moja,
ndoto hiyo ikivunjika, nitahisi vipi?
Nashukuru Mungu kwamba amenipa
nguvu za kujikaza.
La sivyo, leo kwa hasira, ningemuua Malkia Jodha.
Na wewe, Bakshi, ulifanya vyovyote uwezavyo
ili kuficha dhambi yako. Ulimuua masikini daktari pia. Lo!
Hapana, kaka.
Kwa hakika, nilimpa wifi Jodha dawa.
Lakini sikumuua daktari.
Nimegundua kutoka kwako kwamba amekufa.
Kaka, Mungu wangu ni shahidi kwamba,
sijafanya haya yote kwa hiari yangu.
Mungu ni shahidi kwamba hata leo, naheshimu
na kumjali wifi.
Chochote kilichotendeka,
nililazimishwa kukifanya.
Sijui ni kwa nini alitaka
kukutenganisha na wifi.
Lakini nilifanya haya yote kwa amri yake, kaka.
Ni nani alikulazimisha kufanya haya yote, Bakshi?
Mume wangu.
Afisa mkuu Sharifuddin.
Sharifuddin. Lakini kwa nini?
Sijui.
Aliniita siku moja...
-Shika hii. -Ni nini hii?
Hii ni dawa ya kipekee.
Lazima umpe Malkia Jodha kila siku.
Kwa nini?
Ili kwa sababu ya madhara yake, ataonekana kuwa mjamzito,
na Jalal atamshuku Jodha.
Na Jalal atamfukuza kutoka kwenye kasri.
Ah Mungu!
Lakini unataka hivyo kwa nini?
Nyamaza.
Mimi ni mumeo.
Ikiwa unaijali ndoa ya Jalal na Jodha,
ndoa yetu itakuwa mashakani.
Fanya unavyoambiwa. La sivyo, nitakutaliki.
Umeelewa?
Sikuelewa alichokuwa akifikiria.
Lakini nilielewa kwamba nikikosa kufanya kazi hiyo,
kulingana na mapenzi yake, nitampoteza mume wangu tena.
Sijui ni kwa nini anataka kukutenganisha na wifi.
Mimi ndiye niliyechanganya dawa hiyo na kinywaji baridi cha Jodha.
Alichopewa na Resham Khan,
wakati wa sherehe ya kuzaliwa kwa wifi.
Kinywaji chako cha kipekee.
Hapana. Sasa hivi, sihisi kunywa.
Kunywa, Malkia Jodha.
Nitafurahi.
Baadaye, niliendelea kumpa.
Kisha siku moja, chupa ya dawa hiyo
ilianguka kutoka mikononi mwangu na kuvunjika.
Niliogopa na kujiuliza mahali ambapo ningepata shira hiyo.
Nilidhani kwamba kwa usaidizi wa daktari,
nitatengeneza dawa hiyo tena.
Nilienda kwa daktari kuchukua mitishamba ya kutengeneza shira hiyo.
Lakini labda alinishuku.
Alinishika mkono.
Nilimsukuma na kutoroka.
Hapo ndipo niliamua kutofanya kazi hii.
Nilienda kwa Sharifuddin moja kwa moja.
Sasa siwezi kufanya hivi tena.
Angalia, Bakshi Banu, huhitaji kupigana vita.
Unapaswa kumpa Malkia Jodha dawa hii kila siku.
Siwezi kumpa.
Nilivunja chupa bila kukusudia.
Nilidhani kuwa nitatengeneza dawa hiyo ya mitishamba tena.
Lakini nilipoenda kwa daktari kuchukua unga na mitishamba,
labda alinishuku.
Alikuona?
Hapana.
Lakini nilitoroka kutoka hapo kwa ugumu.
Sasa siwezi kufanya haya yote.
Na wewe pia achana na suala hili sasa hivi.
Wifi Jodha si mjamzito.
Na sherehe inaendelea kwenye kasri.
Umefikiria kitakachotendeka,
ikiwa kaka atagundua kuhusu jambo hili?
Nakupenda sana na siwezi kustahimili,
ikiwa kaka atakufanyia jambo baya.
Nisikilize. Jamani, achana na haya yote.
Sawa. Nitashughulikia kila kitu.
Sasa ondoka.
Karim.
Ndiyo, bwana.
Nenda kwenye kliniki mara moja na umuue daktari.
Kumbuka kwamba kifo kitakuwa
adhabu ya kutofaulu.
Natamani ningejua kwamba alitoa amri ya kumuua daktari.
Hii sio njama ila uasi, Bakshi.
Na kifo ndicho adhabu pekee ya uasi.